**RAPORT DE SPECIALITATE**

**al Direcției Impozite și Taxe Locale**

În conformitate cu prevederile:

- Legii nr. 227/2015 privind Codul fiscal, cu modificările și completările ulterioare;

- Legii nr. 273/2006 privind finanțele publice locale, cu modificările și completările ulterioare;

- Legii nr. 24/2000 privind normele de tehnică legislativă pentru elaborarea actelor normative republicată, cu modificările și completările ulterioare

- Legii nr. 52/2003 privind transparența decizională în administrația publică locală republicată;

Luând în considerare:

- Rata de schimb a monedei euro în vigoare în prima zi lucrătoare a lunii octombrie a fiecărui an și publicată în Jurnalul Uniunii Europene, care la data de 01.10.2022 este de 4,9490 RON/EUR, precum și nivelurile minime prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri;

- Impozitele și taxele locale aplicabile la nivelul municipiului Satu Mare aprobate prin „Hotărârea Consiliului Local Satu Mare nr. 132/2022 privind valorile impozabile, impozitele și taxele locale și alte taxe asimilate acestora precum și amenzile aplicabile în municipiul Satu Mare, în anul 2023”;

- Propunerile formulate de către compartimentele de specialitate din cadrul Primăriei municipiului Satu Mare.

În vederea respectării prevederilor art.491 din Codul Fiscal, cu privire la obligativitatea indexării impozitelor și taxelor locale cu rata de schimb a monedei euro în vigoare în prima zi lucrătoare a lunii octombrie a fiecărui an și publicată în Jurnalul Uniunii Europene care la data de 01.10.2022 este de 4,9490 RON/EUR, precum și nivelurile minime prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri , **propunem ca, începând cu anul 2023 nivelul impozitelor asupra mijloacelor de transport cu sarcina maximă autorizată mai mare sau egală cu 12T** **să fie menținute astfel cum au fost stabilite prin H.C.L.Satu Mare 132/2022** , având în vedere următoarele:

-potrivit modificărilor aduse codului fiscal prin Legea nr.296/2020, în cazul mijloacelor de transport cu sarcina maximă autorizată mai mare de 12 tone, impozitul va fi indexat nu cu rata inflației ci va fi indexat anual în funcție de rata de schimb a monedei euro în vigoare în prima zi lucrătoare a lunii octombrie a fiecărui an și publicată în Jurnalul Uniunii Europene și de nivelurile minime prevăzute în [Directiva 1999/62/CE](http://www.legisplus.ro/Eurolegis/eurolegisIE/cautare/index1.jsp?intralegis_id=74017) de aplicare la vehiculele grele de marfă pentru utilizarea anumitor infrastructuri. Cursul de schimb a monedei euro și nivelurile minime, exprimate în euro, prevăzute în [Directiva 1999/62/CE](http://www.legisplus.ro/Eurolegis/eurolegisIE/cautare/index1.jsp?intralegis_id=74017) de aplicare la vehiculele grele de marfă pentru utilizarea anumitor infrastructuri vor fi comunicate pe site-urile oficiale ale Ministerului Finanțelor Publice și Ministerului Lucrărilor Publice, Dezvoltării și Administrației ;

-rata de schimb aplicabilă este de 4,9490 RON/EUR ;

-din calculele efectuate , prin actualizarea valorilor minimale prevăzute în [Directiva 1999/62/CE](http://www.legisplus.ro/Eurolegis/eurolegisIE/cautare/index1.jsp?intralegis_id=74017), la cursul de schimb menționat anterior , ar rezulta o foarte mică diminuare a valorilor stabilite anterior prin H.C.L.Satu Mare 132/2022.

Modificările și completările la anexa nr.2 din H.C.L. Satu Mare nr. 132/2022 au rolul de a clarifica textul prin care au fost instituite unele taxe din acest capitol.

Taxa specială din anexa nr.2 pct.40 privind taxa specială pentru ocuparea spațiilor de utilitate publică în incinta imobilelor: Casa Meșteșugarilor, Centru Tehnologic, Casa verde din Municipiul Satu Mare , are rolul conform raportului de specialitate de a determina acoperirea cheltuielilor ocazionate de funcționarea acestor locații .

Analizând toate prevederile sale proiectul de hotărâre se înaintează Consiliului Local al Municipiului Satu Mare, cu propunere de aprobare.

Șef ServiciuImpunere Constatare Control

ec. Sorin CRIȘAN

Director executiv

ec. Vasile-Claudiu TINCU

Redactat: Mihali Cristian /2 ex